Linas Sesickas

Linas Sesickas (g. Lietuvoje) – teisininkas, advokatas, verslo teisės advokatų kontoros GLIMSTEDT Lietuvos biuro partneris (vienas iš vadovų), visuomenės veikėjas.

 Biografija  
1989 m. baigė Jaunųjų korespondentų universitetą. 1989–1991 metais studijavo Vytauto Didžiojo universiteto Menų fakultete. 1993 m. baigė Vilniaus universiteto (VU) Filosofijos fakulteto filosofijos bakalauro studijas,
1995 m. – VU Tarptautinių santykių ir politinių mokslų institutą, tarptautinių santykių magistras, 1995 m. baigė VU Filosofijos fakulteto filosofijos magistro studijas.
1996-1999 m. Vilniaus universiteto Teisės fakultete baigė teisę, įgijo teisininko kvalifikaciją. 1998 m. – Vilniaus universiteto Ekonomikos fakulteto (EF) Tarptautinio verslo mokyklą (tarptautinio verslo magistras),

1993 m. baigė Gotterburgo universiteto Tarpkultūrinės komunikacijos mokymo programą, Gotteburgas (Švedija), 1994 metais stažavosi Hulio universiteto Politinių mokslų fakultete (Didžioji Britanija), 1994 m. baigė Briuselio Atviro universiteto mokymo programą „Europos Sąjungos išoriniai santykiai“, Briuselis (Belgija), 1995 m. Kanados žmogaus teisių fondo Žmogaus teisių mokymo programą, Monrealis (Kanada), 1996 m. – Danijos žmogaus teisių centro Žmogaus teisių mokymo programą, Kopenhaga (Danija).

1994 m. LR užsienio reikalų ministerijos Vakarų Europos šalių skyriaus tarnautojas.
1995 m. Lietuvos žmogaus teisių centro direktoriaus pavaduotojas. 1995-2000 metais Jungtinių Tautų vystymo programos atstovybės Lietuvoje programų koordinatorius (rengė ir įgyvendino institucijų steigimo ir jų gebėjimų stiprinimo projektus). 2000–2001 m. Lietuvos advokatų tarybos vykdantysis sekretorius. 2001-2007 m. advokatų kontoros „Bernotas ir Dominas Glimstedt“ advokatas, 2007-2010 m. advokatų kontoros „Baranauskas, Sesickas, Stukas ir partneriai | APEX LEGAL“ vadovaujantysis partneris.

Su savo teisininkų grupe dirba verslo sprendimų ir įmonių finansavimo praktikos grupėje, besispecializuojančioje įmonių skolų valdymo, paskolų refinansavimo, įmonių teisės, statybų ir nekilnojamojo turto teisės, įmonių restruktūrizavimo, bankroto teisės srityse, taip pat azartinių lošimų teisinio reguliavimo, viešųjų pirkimų teisės, koncesijų teisės, akcininkų ginčų sprendimo, telekomunikacijų, elektroninių ryšių teisės srityse.

Projektai, kuriems vadovavo, ir (arba) kuriuose dalyvavo:
 Europos investicijų banko užsakymu Europos Sąjungos finansų inžinerijos priemonės urbanistinės plėtros srityje JESSICA galimybių studijos rengimas;
 UAB „Pajūrio rezidencija“ restruktūrizavimas;
 Lietuvos Respublikos Vyriausybei Rekomendacijų dėl daugiabučių gyvenamųjų namų renovavimo finansavimo modelio parengimas;
 UAB „Universalios valdymo sistemos“ atstovavimas sprendžiant UAB Kriptonika akcininkų ginčą;
 UAB „Mažoji Venecija“ konsultavimas nekilnojamojo turto projektų valdymo klausimais (žemės sklypų įsigijimas, detalių planų rengimas, projektavimo ir statybų valdymas, projekto finansavimas, ilgalaikių nuomos sutarčių su didžiausiu prekybos tinklu Lietuvoje, infrastruktūros paramos sutarčių su savivaldybėmis rengimas);
 Šiaulių miesto savivaldybės administracijos konsultavimas Aukštabalio multifunkcinio komplekso statybos darbų viešųjų pirkimų bei koncesijos klausimais.

Všį ESTEP (Europos socialiniai, teisiniai ir ekonominiai projektai) projekto „Ilgalaikė techninė parama Gruzijai Europos integracijos srityje“ vyresnysis ekspertas (2005 m.), Pilietinių iniciatyvų centro steigėjas narys, „Transparency International“ Lietuvos skyriaus steigėjas narys, Nevyriausybinių organizacijų informacijos ir paramos centro valdybos narys, Lietuvos teisininkų draugijos narys, Teisės portalo redkolegijos narys, BAPP (Baltic American Partnership Programme) tarybos narys (2005–2007 m. m.), viešosios įstaigos Europos socialiniai, ekonominiai ir teisiniai projektai valdybos pirmininkas (2004–2005 m. m.), viešųjų įstaigų „Vilniaus viešoji advokatų kontora“ bei Šiaulių viešoji advokatų kontora valdybos narys (2004–2005 m. m.).

1995 m. dirbo Jungtinių Tautų vystymo programoje su demokratinių institucijų steigimo ir stiprinimo projektais (Seimo kontrolierių įstaigos institucinių gebėjimų stiprinimo projektas, Teisėjų mokymo centro steigimo projektas, Lietuvos žmogaus teisių centro steigimo projektas ir t. t.). 1996–2000 m. Jungtinių Tautų Vyriausiojo pabėgėlių komisaro atstovas Lietuvoje;
Pilietinių iniciatyvų centro steigėjas narys. Transparency International Lietuvos skyriaus steigėjas narys; Nevyriausybinių organizacijų informacijos ir paramos centro valdybos narys; 1999–2001 m. Atviros Lietuvos fondo Teisės programos teisės patarėjas.
Atviros Visuomenės instituto Teisingumo Iniciatyvos instituto skyriaus Budapešte Nemokamos teisinės pagalbos projekto teisės patarėjas Lietuvoje, dirbantis su viešųjų advokatų kontorų Vilniuje ir Šiauliuose steigimo bei institucinių gebėjimų stiprinimo projektais.Linas Sesickas („Infolex“)

Lietuvos advokatūros, Lietuvos teisininkų draugijos narys.

Vedęs. Dukros Augustė, Joana, Patricija, Paulina.

Moka anglų, rusų kalbasLinas Sesickas, CV (adv. "Glimstedt" inf.).

 Vertinimas 

Linas Sesickas visuomenėje vertinamas nevienareikšmiškai. Advokatas minimas neteisėtų statybų bylose, institucijų ir politikų bauginimo pareiškimuose, yra konstatuota, kad pažeidė lobistinės veikos įstatymą.

 Šaltiniai 

Kategorija:Lietuvos verslo teisės advokatai
Kategorija:Lietuvos visuomenės veikėjai